El Bus de Paterna porta a més de 10.000 viatgers/res a la platja aquest estiu
16/09/2022

# El Bus de Paterna porta a més de 10.000 viatgers/res a la platja aquest estiu

[![ El Bus de Paterna porta a més de 10.000 viatgers/res a la platja aquest estiu](/images/noticias/2022/9/8333/8333_lg.jpg)](/images/noticias/2022/9/8333/8333_lg.jpg)

16.09.2022

*   En el trajecte, amb una durada de 30 minuts, el vehicle ha realitzat diverses parades en diferents punts del municipi.
*   El servei va començar a estar actiu el passat 23 de juny i va acabar el passat dimecres, 7 de setembre.

Aquest estiu 10.191 viatgers i viatgeres han fet ús del servei de transport que l'Ajuntament de Paterna, com cada any, ha posat a disposició per què els veïns i veïnes del municipi puguen arribar fins a la platja.

La Tinent Alcalde de Seguretat, Mobilitat i Transició Ecològica, Núria Campos, ha manifestat que, _"aquesta iniciativa té una molt bona acollida per part de la ciutadania i per aquest motiu sempre oferim aquest servei en temporada estivar per què els paterners i paterneres puguen acudir més fàcilment a la platja"._

El servei, que es va iniciar el passat 23 de juny i ha estat actiu fins al dia 7 de setembre de forma ininterrompuda durant tots els dies, ha permés realitzar viatges continus entre Port Saplaya i Paterna, amb tres autobusos programats amb eixida des de la ciutat i quatre de tornada des de la platja.

Durant el trajecte, amb una durada de 30 minuts, el vehicle ha realitzat diferents parades en tot el municipi, com a la Mutua, els Jutjats municipals, Santa Rita, Barranquet, Nou Musical, carrer Major, Palau C. Montornés, Acuartelament i Campament, i a la tornada també a l'Ajuntament, La Font, J. Benavent i 1r de maig.